鄧守仁

**鄧守仁**少將，CB，CBE（，）係一名英國陸軍將領。佢係1994-1997年擔任末代駐港英軍司令，1997年7月1號香港主權移交後自動卸任。

鄧守仁喺1963年加入英國陸軍，以少尉軍銜喺服役，之後多次被派往北愛爾蘭同海外駐守，並係幾間軍校裡面做過教官。喺接任駐港英軍司令之前，佢曾經做過北愛事務部規劃參事、三軍訓練及人事司軍務助理、旅長、陸軍公共關係總監同步兵總監。

喺駐港英軍司令任內，鄧守仁負責安排分階段撤軍嘅事務。喺佢任期內，駐港英軍人數由1993年嘅8,700人跌到1995年嘅3,000幾人。隨住駐港英軍嘅單位陸續解散或者撤返英國本土，好多軍營先後閂門，而歷史悠久嘅皇家香港軍團（義勇軍）同埋香港軍事服務團亦都分別喺1995年同1996年解散。係鄧守仁任內，由於要處理同中國人民解放軍嘅交接事宜，佢亦都成為歷年來唯一一位正式訪問解放軍嘅駐港英軍司令。

喺佢任內，駐港英軍依然參加一系列嘅社區慈善公益活動，並多次舉辦訓練營同開放日。為咗紀念香港重光50周年，駐軍喺他主持下更喺1995年籌辦咗一連12日嘅大型紀念活動。

1997年7月1號凌晨時分，香港主權正式移交俾中國，鄧守仁搭乘漆咸號巡防艦離開香港，為156年嘅英國殖民管治時期劃上咗句號。喺返咗英國之後，鄧守仁選擇除低軍裝，以少將軍銜退伍，並且積極投入慈善活動，加入咗等嘅慈善機構，並喺裡面擔任總裁。

## 生平
### 早年經歷
鄧守仁1943年3月1號喺英國車士打郡車士打出世，父母分別係雷夫·達頓（）同埋歐娜·莫里士（）。他嘅父母離異後，母親喺1969年改嫁埃德加·查爾斯·巴高（Edgar Charles Badcoe）。鄧守仁早年喺（）完成中學學業，後來考入桑赫斯特皇家軍事學院（陸軍軍官學校）接受軍事教育。

### 軍旅生涯
#### 本土及海外經歷
1963年8月，由桑赫斯特畢業嘅鄧守仁以少尉軍銜加入，當時佢得20歲。喺佢早期嘅軍旅生涯裡面，佢喺好多唔同地方服過役。喺1963年到1973年呢十年間，佢先後喺北愛爾蘭、德國、利比亞、英屬圭亞那、貝里斯和英國本土其他地方服過役，期間分別喺1965年2月同埋1969年8月升做中尉和上尉。喺1969年到1971年間，佢擔任步兵學校教官並且喺1974年到1975年先後出任皇家軍事科學學院（，前身）同參謀學院（）嘅教官。喺1975年12月升做少校之後，佢喺1976年至1978年被派去東德，擔任（BRIXMIS）嘅團員，並喺1978年到1979年間重返德文郡及多塞特團第1營擔任連長，喺呢段期間就獲派到北愛和駐西德英軍的萊茵軍團服務（）。

鄧守仁喺軍中服役多年，憑藉住傑出表現喺1978年獲授MBE（軍事）勳銜；而佢喺派駐北愛期間嘅軍事工作亦都為佢換嚟一面，1979年佢再因為抗擊愛爾蘭共和軍有功而獲得上級傳令嘉獎，得以喺獎章上面加上一粒橡葉勳扣。

1979年至1981年，鄧守仁被借調到英國政府北愛爾蘭事務部擔任規劃參事，回歸軍部之後又喺1981年到1982年第二度出任參謀學院教官，並且喺1981年6月升做中校。佢之後喺1982年至1984年調職，成為軍務助理，以及喺1984年到1987年調任德文郡及多塞特團第1營營長。喺擔任緊德文郡及多塞特團第1營營長期間，佢除咗喺1984年獲英廷頒授OBE（軍事）勳銜之外，仲喺1986年12月進一步升到上校（生效日期追溯返去1986年6月）。1987年，佢短暫喺擔任作戰參謀，同一年改任旅長。喺39步兵旅長任內，佢再次喺北愛服役，並且喺1987年12月獲晉升為准將（生效日期追溯返去1987年6月）。1989年，佢卸任39步兵旅長，並喺第二年獲英廷頒發CBE（軍事）勳銜。同年，佢晉升為陸軍公共關係總監，做咗兩年之後喺1992年4月調任，一直做到1994年6月。就任步兵總監嘅同時，他仲開始署任少將，一個月後便獲得正式任命，真除少將（生效日期追溯返去1991年2月）。

#### 末代駐港英軍司令
##### 逐步撤軍
1994年8月，鄧守仁獲派往香港接替出任最後一任駐港英軍司令，直到1997年香港主權移交俾中華人民共和國為止。由於當時主權交接臨近，霍立言任內已經積極部署將英軍逐步撤出香港，並喺1993年7月公佈咗分階段撤軍計劃，目標係喺1995年將駐軍人數，包括軍事同民事人員在內，由8,700人減至3,000多人。同一時間，經過咗七年嘅討論，中英聯合聯絡小組喺1994年6月正式就駐港英軍用地嘅日後用途達成咗協議，為英軍撤出香港做好咗前期準備。喺這個背景下，粉嶺和屯門掃管笏軍營相繼喺1994年7月移交俾香港政府，而赤柱軍營亦都喺同一年8月鄧守仁上任後無耐就移交港府。

鄧守仁接任之後繼續安排交出大批軍用土地俾政府，其中包括喺1995年移交的元朗、啹喀家屬宿舍、新蒲崗英軍儲物倉同尖沙咀槍會山軍營等。到咗1995年年底，駐港英軍剩係得返中環威爾斯親王軍營、昂船洲、九龍塘奧士本軍營同埋八鄉石崗軍營四個主要營地，另外都有一啲主要係已婚軍人宿舍的小型營地。除此之外，唔少駐港英軍附屬設施亦都喺佢任內相繼停用，當中1967年啓用嘅京士柏喺1995年6月正式關閉，用地喺同一年10月移交港府，標誌住英軍喺香港提供過百年的醫療服務正式劃上咗句號；至於、和聖佐治軍人子弟中學三間開辦咗超過40年嘅軍人子弟學校喺1996年7月停辦，剩低一間位於石崗軍營裡面嘅就喺同年11月尼泊爾學年完咗之後停辦。

為咗配合軍事用地陸續移交港府呢一個政策，英國陸軍喺1994年將麾下兩個步兵營調返英國，剩低第1營留守喺香港；同年，輔助陸軍嘅第660中隊同埋第415水運部先後宣佈解散，而剩低駐港嘅、同亦都分別縮減到得返一連。皇家海軍同皇家空軍方面，兩者嘅駐港兵力喺鄧守仁任內無重大嘅變動，皇家海軍維持以三艘分別名為、同嘅孔雀級巡邏艦駐紮喺昂船洲的添馬艦海軍基地；皇家空軍駐軍則包括咗第28（陸軍協調）中隊、一個工程中隊和一個行政中隊。

另一方面，自1955年起駐守香港嘅啹喀兵亦都功成身退，喺鄧守仁任內陸續撤出香港，當中1971年由馬來西亞搬嚟香港嘅總部，喺1994年11月正式搬往英國，而啹喀旅訓練中心亦都喺同年12月搬往英國。1996年9月，女皇啹喀工程團第67獨立野戰中隊宣佈解散，而同年11月皇家啹喀來福槍團第1營
撤返英國，標誌住啹喀兵駐守香港40多年的歷史告終。雖然係咁，駐港陸軍女皇直屬啹喀運輸軍團和女皇啹喀電訊團剩低嘅少數輔助部隊成員仍然繼續留守去到1997年為止。隨住駐港啹喀兵人數銳減，設置喺石崗軍營裡面嘅英國三軍廣播服務尼泊爾電台喺1996年10月底停止運作，結束咗自1971年起前後25年喺香港嘅服務。

鄧守仁任內仲見證咗皇家香港軍團（義勇軍）喺1995年9月3日解散，呢支有住141年歷史嘅軍團最初喺1854年成立，係一支主要由香港居民志願組成嘅後備軍隊。軍團解散之後，駐港英軍原本仍然設有一支主要由組成嘅香港軍事服務團，呢個軍團主要負責為駐港英軍提供訓練同埋行政服務，喺剩低嘅駐軍人數中佔咗接近500人，但最終亦都喺1996年12月因為撤軍計劃宣告解散，剩係留低極小部份人員留守到1997年6月底，為香港居民百多年嚟參與駐港英軍嘅歷史劃上句號。

##### 駐軍工作
儘管駐港英軍規模喺鄧守仁任內大幅縮減，但係駐軍一直到香港主權移交前仍然負起海上搜救、協助打擊走私同堵截非法入境者等執法工作；其中喺1995年4月，兩艘台灣貨輪喺橫瀾島東南海域迎頭相撞，事後駐港皇家海軍派出號前往救援，成功救起20名生還者。同一時間，駐港英軍喺佢任內依然維持恆常嘅訓練同三軍聯合軍事演習，亦都曾經分別參與澳洲、紐西蘭、美國夏威夷、馬來西亞、汶萊和斐濟的軍演。

除咗日常嘅軍事工作，駐港英軍喺鄧守仁任內亦都繼續參與一系列嘅社區慈善公益活動，並多次舉辦訓練營同開放日，吸引咗唔少市民參加。為咗紀念1995年香港重光50周年，駐軍喺佢主持下更喺當年籌辦咗一連12日嘅活動，當中包括喺中環愛丁堡廣場舉行嘅海軍退伍軍人會操，以及喺和平紀念碑舉行嘅重光紀念日大會操，場面盛大而莊嚴。另一方面，駐港英軍自1995年起全面肩負每年一度嘅香港七人欖球賽維持秩序嘅工作，頭兩年嘅七人欖球賽均喺由第1營派出超過200幾名啹喀兵維持秩序，但係鑑於啹喀兵喺1996年11月撤走，1997年主權移交前最後一屆嘅七人欖球賽要改由黑衛士兵團第1營負責有關嘅工作。

隨住啹喀兵逐步撤出，喺1995年最後一次參與主辦毅行者活動。全長100公里嘅毅行者遠足賽事原本係屬於軍人活動，1981年由女皇啹喀電訊團首辦，1985年起開放俾公眾參加，並且喺第二年起邀請到樂施會合辦。由1996年開始，毅行者活動改由樂施會同香港警務處、醫療輔助隊以及民眾安全服務隊合辦。歷年嚟，駐港啹喀兵曾經多次喺呢項賽事當中勝出；雖然啹喀兵自1995年起唔再參與主辦活動，但剩低留守香港嘅啹喀兵仍然喺1996年最後一次參與當年嘅比賽，並再一次喺賽事當中奪冠。

為咗協調中英兩軍防務交接同埋處理其他細節，鄧守仁喺1996年5月應邀前往中國深圳拜訪第一位中國人民解放軍駐香港部隊司令員劉鎮武少將，成為自1949年中華人民共和國成立以來唯一一位官式訪問中國的駐港英軍司令。同年7月，劉鎮武應邀回訪駐港英軍，並喺同年8月再次訪港參加由中英聯合聯絡小組協辦嘅防務考察訪問，拉近咗雙方之間嘅關係。1997年4月，中方派出以副司令員周伯榮少將為首嘅40名駐港解放軍部隊先遣人員抵達香港，並由駐港英軍提供協助，為兩軍交接做好準備。除此以外，鄧守仁任內仲喺1995年安排皇家海軍駐港護衛艦和蒲樂福號前往澳門訪問，係自1950年代以來皇家海軍第一次到訪澳門。

##### 最後撤出
1996年8月，鄧守仁公佈駐港英軍嘅最後撤出計劃，駐港英軍會分四階段撤出香港，而駐軍人數將由3,200多人下降至1,500人，以確保逐步撤出香港嘅同時仍然維持必要兵力去到主權移交前嘅最後一刻，從而充分體現英國對香港行使嘅主權。喺呢個背景下，石崗軍營第50香港修理廠同石崗軍營（北營）分別喺1996年8月同9月先後關閉，而皇家空軍第28（陸軍協調）中隊喺同年11月搬出石崗皇家空軍基地之後，石崗軍營宣告正式關閉。皇家空軍其後改以啟德機場嘅前線行動基地作為佢地嘅最後據點，直到1997年6月初為止。1996年11月，第1營因換防離港，由當年10月來港交接嘅第1營取代，到1997年2月再由黑衛士兵團第1營接替，並駐守到同年6月30日，於是黑衛士兵團第1營就成為駐港英軍最後一支駐守香港的步兵營。另外，為數約500人嘅喺1997年5月宣告解散，呢個兵團喺1994年4月成立，主要負責為駐軍提供統一嘅後勤補給同埋總務支援，由於呢個兵團喺專登配合英軍撤出而臨時設立嘅，因此有「千日兵團」嘅稱號。

到咗1996年年底，駐港英軍喺香港只係剩返中環威爾斯親王軍營、昂船洲同九龍塘奧士本軍營三個主要營地，以及少量主要喺已婚軍人宿舍嘅小型營地。1997年4月11日，昂船洲添馬艦海軍基地正式關閉，但係皇家海軍、和三艘護衛艦就留守到6月30日。同年6月4日，奧士本軍營宣告關閉之後，駐港英軍嘅僅餘設施就剩返駐港英軍總部所在嘅威爾斯親王軍營同埋營區裡面嘅威爾斯親王大廈。到咗主權移交前嘅幾個星期，鄧守仁再將駐港英軍總部搬到伴隨皇家遊艇不列顛尼亞號駛來香港嘅漆咸號護衛艦上面，做好隨時撤走嘅準備。

1997年6月30日晚，鄧守仁隨同首相貝理雅同末任香港總督彭定康等英方官員喺威爾斯親王軍營出席由威爾斯親王查理斯主禮嘅英方告別儀式。同日深夜，中英雙方喺附近嘅香港會議展覽中心舉行香港主權交接儀式，到咗子夜時份，英國國旗和香港旗徐徐降下、中華人民共和國國旗同香港特別行政區區旗徐徐升起，正式標誌住香港結束英國殖民管治時代，成為中國嘅一個特別行政區。交接儀式過後，查理斯同彭定康等人喺7月1日凌晨登上停泊喺金鐘海傍嘅不列顛尼亞號告別香港，而鄧守仁就登上咗漆咸號護衛艦，正式卸下末任駐港英軍司令一職，英軍喺香港156年嘅歲月亦都自此宣告落幕。1997年6月，英廷為咗肯定鄧守仁喺駐港任內嘅表現，而授予佢CB（軍事）勳銜；此外，他喺任職駐港英軍司令期間亦都獲得咗一面。

### 退役以後
鄧守仁卸任駐港英軍司令後開始放假，到咗1998年3月就正式以少將軍階退伍。雖然係噉，但係佢仍然喺1996年6月到1999年1月榮任，以及喺1998年到2003年榮任德文郡及多塞特團嘅名譽團長。退伍後嘅鄧守仁喺2003年分別當選皇家文藝學會院士（）同埋獲得註冊商業投資師（）資格，並且喺多家英國慈善機構任職，當中包括喺1998年到2008年間出任慈氏基金會（）總裁，基金會喺佢任內嘅2007年嗰陣改組、更名為，他喺卸任咗總裁之後仍然留任基金會副會長一職。

此外，鄧守仁亦都係2004年到2008年出任殘疾團體志願組織（）主席，並由1999年起同2009年起分別出任海耶斯·達舒活基金會（）信託人兼理事以及口吃兒童行動組（，前稱兒童口吃研究協會）主席。他擔任過嘅其他民間組織職務仲有1999年到2003年間嘅假日照顧組織（）理事、1994年到2010年嘅香港華籍英兵信託（）信託人、以及由2008年起出任嘅德文及多塞特軍事博物館（）主席。

## 個人生活
鄧守仁喺1972年同安潔拉·瑪嘉烈·威爾森（）結婚，兩個人育有一子一女。他嘅興趣廣泛，包括咗揸帆船、釣魚、野外探索、睇欖球比賽、歷史同古典音樂等。他仲係倫敦紳士會所嘅會員。

## 個人榮譽
* 以下列出榮譽全稱及縮寫：
** 英帝國員佐（軍事）勳章（，1978年英女皇壽辰授勳名單）
** （附有一枚橡葉勳扣）
** 英帝國官佐（軍事）勳章（，1984年英女皇壽辰授勳名單）
** 英帝國司令（軍事）勳章（，1990年5月15日北愛服務授勳名單）
** 
** 巴斯同袍（軍事）勳章（，1997年英女皇壽辰授勳名單）
** 皇家文藝學會院士（，2003年）

## 相關嘅Wiki文章
* 駐港英軍
* 駐港英軍司令
* 香港主權移交
* 英國陸軍

## 參考資料出處